ราชกิจจานุเบกษา เผยแพร่ประกาศกระทรวงมหาดไทย สละสัญชาติไทย 47 ราย
ราชกิจจานุเบกษา เผยแพร่ประกาศกระทรวงมหาดไทย มีการสละสัญชาติไทย 47 คน พบ สัญชาติจีน (ไต้หวัน) มากที่สุดวันที่ 27 ก.พ. 2563 ราชกิจจานุเบกษา เผยแพร่ประกาศกระทรวงมหาดไทย เรื่อง การเสียสัญชาติไทย ด้วยบุคคลผู้มีสัญชาติไทยได้สมรสกับคนต่างด้าวและมีกฎหมายว่าด้วยสัญชาติของประเทศนั้นๆ ยอมรับให้เข้าถือสัญชาติของสามีหรือภรรยาได้ ซึ่งปัจจุบันได้ขอเข้าถือสัญชาติของสามีหรือภรรยาแล้ว และได้แสดงความจำนงสละสัญชาติไทยต่อพนักงานเจ้าหน้าที่ตามแบบและวิธีการที่กำหนดในกฎกระทรวงไว้ถูกต้อง ย่อมสละสัญชาติไทยได้ตามความในมาตรา 13 แห่งพระราชบัญญัติสัญชาติ พ.ศ. 2508 แก้ไขเพิ่มเติม โดยพระราชบัญญัติสัญชาติ (ฉบับที่ ๔) พ.ศ. 2551กรณีดังกล่าวมีผลให้บุคคลผู้มีสัญชาติไทยซึ่งได้สมรสกับคนต่างด้าว เสียสัญชาติไทยโดยการสละสัญชาติไทยตามความในมาตรา 22 แห่งพระราชบัญญัติสัญชาติ พ.ศ. 2508 จำนวน 47 ราย โดยแบ่งเป็น ถือสัญชาติเกาหลีใต้ 1 ราย ถือสัญชาติจีน (ไต้หวัน) 26 ราย ถือสัญชาติญี่ปุ่น 1 ราย ถือสัญชาติสิงคโปร์ 16 ราย ถือสัญชาติออสเตรีย 3 ราย.(ประกาศกระทรวงมหาดไทย เรื่อง การเสียสัญชาติไทย)
ราชกิจจานุเบกษา เผยแพร่ประกาศกระทรวงมหาดไทย มีการสละสัญชาติไทย 47 ราย พบ สัญชาติจีน (ไต้หวัน) มากที่สุด
สละสัญชาติไทย,การเสียสัญชาติไทย,ราชกิจจานุเบกษา,สมรสกับคนต่างด้าว,พระราชบัญญัติสัญชาติ,กระทรวงมหาดไทย